Napp

Napp er et lite fiskevær i Flakstad kommune i Lofoten som ligger ca. 10 kilometer vest for Leknes. Det har i perioder vært regnet som et eget tettsted.

Napp er det fiskeværet i Flakstad kommune som har størst sammenlagt kailengde.

Det er barnehage, sykehjem og skole med 7 klassetrinn. Napp skole ble nedlagt i 2018 grunnet for små klasser. De resterende klassene ble flyttet til Ramberg skole. Skolen blir per i dag brukt som midlertidig skole for trinn 1-10, da Ramberg skole har blitt stengt. Napp har også eget skytterlag, som hadde det første hele året på sin nye bane i 2006.

I november 2009 fikk Napp oppvekstsenter en egen ballbinge ved siden av Napp skole.

Siste soloppgang før mørketida er 7. desember og første soloppgang etter mørketida er 5. januar.

 Referanser 

Eksterne lenker
 Napp Oppvekstsenter
 Napp Skytterlag

Kategori:Fiskevær i Nordland
Kategori:Tidligere fergesteder i Nordland
Kategori:Bosetninger i Flakstad
Kategori:Tidligere tettsteder i Nordland
Kategori:Artikler i sjøfart-prosjektet